J E G Y Z Ő K Ö N Y V

Készült   Szentpéterszeg Község Önkormányzat Képviselő-testületének

2013. február 14-én megtartott nyílt üléséről

Jelen vannak: Olajos Mihály polgármester, Balogh Gyula, Cs. Balogh Gyula,  Bereczkiné Balogh Erika,  Harasztosi Gyula, Kovács Imre, Tornyi Lajos  képviselők.

A napirendek megtárgyalásán részt vesz: Dr. Juhász Marica körjegyző, Roóné Gombos Andrea pénzügyi vezető 

Olajos Mihály: Tisztelttel köszöntöm a megjelenteket megállapítom, hogy határozatképes a testület. A meghívót mindenki megkapta. Javaslom, hogy 5. napirendi pontként vegyük fel a Közterületnév változásokról való döntés a 2012. évi CLXVII. törvény 4.§ alapján című napirendi pontot.  Kérem, a testület tagjait kézfelnyújtással jelezzék, ha egyetértenek a kiegészített  napirendi pontokkal. 

A Képviselő-testület 7 igen szavazattal a következő határozatot hozta.

12/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

Napirend:  
 


1./
Tájékoztató az előző testületi ülés óta eltelt időszakról




Előadó: Olajos Mihály polgármester


2./
Szentpéterszeg Községi Önkormányzat 2013. évi költségvetésének 




megtárgyalása 




Előadó: Olajos Mihály polgármester




 3./
Hencidai Közös Önkormányzati Hivatal megalakítása 



Előadó: Olajos Mihály polgármester



4./
A települési szilárd hulladékkal kapcsolatos hulladékkezelési 




közszolgáltatásról szóló  5 /2007. / VI.19./ sz. rendeletének 





módosítása



Előadó: Olajos Mihály polgármester


5./
Közterületnév változásokról való döntés a 2012. évi CLXVII. törvény 4.§ 



alapján



Előadó: Olajos Mihály polgármester 


6./
Egyebek
Határidő: azonnal

Felelős: Olajos Mihály polgármester

1. napirendi pont: Tájékoztató az előző testületi ülés óta eltelt időszakról
Olajos Mihály: Kérem a testület tagjait kézfelnyújtással jelezzék, ha elfogadják a tájékoztatót. A Képviselő-testület 7 igen szavazattal a tájékoztatót elfogadta. 

2. napirendi pont: Szentpéterszeg Községi Önkormányzat 2013. évi költségvetésének 

megtárgyalása
Olajos Mihály: Az írásos előterjesztés mindenki megkapta, kérem a testület tagjait kézfelnyújtással jelezzék, ha elfogadják Szentpéterszeg Községi Önkormányzat 2013. évi költségvetését.

A Képviselő-testület 7 nem szavazattal a következő határozatot hozta.
13/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testülete úgy határozott, hogy nem fogadja el az Önkormányzat 2013. évi költségvetését. 

Határidő: azonnal 

Felelős: Olajos Mihály polgármester 

3. napirendi pont: Hencidai Közös Önkormányzati Hivatal megalakítása
Olajos Mihály: Az írásos előterjesztés mindenki megkapta. 

Kovács Imre: Határozati javaslatot szeretnék tenni, azzal kapcsolatban, hogy elég egy jegyző és nincs szükség aljegyzőre a két településen
Olajos Mihály: Kérem a testület tagjait kézfelnyújtással jelezzék, ha egyetértenek a javaslattal.

A Képviselő-testület 3 igen (Harasztosi Gyula, Kovács Imre, Balogh Gyula) 4 nem szavazattal a következő határozatot hozta.

14/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testülete úgy határozott, hogy nem fogadja el Kovács Imre képviselő javaslatát.
Határidő: azonnal

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha jóváhagyják a .Hencidai Közös Önkormányzati Hivatal megállapodását. 

A Képviselő-testület 5 igen szavazattal 2 tartózkodással (Balogh Gyula, Kovács Imre) a következő határozatot hozta. 

15/2013. (II. 14.)Önk. számú

HATÁROZAT

Szentpéterszeg Községi Önkormányzat Képviselő-testülete megtárgyalta a „Hencidai Közös Önkormányzati Hivatal megalakítása” című előterjesztést és következő döntést hozta.  
A Képviselő-testület úgy határozott jóváhagyja a Hencidai Közös Önkormányzati Hivatal megállapodását 2013. március 01. nappal, az alábbiak szerint. 

Felhatalmazza a polgármester a megállapodás aláírására. 

Megállapodás

közös önkormányzati hivatal létrehozásáról
1. Általános rendelkezések
Hencida Községi Önkormányzat Képviselő-testülete, 

(székhely: 4123 Hencida, Kossuth tér 1.  képviseletében: Szémán László  polgármester) 
Szentpéterszeg  Községi Önkormányzat Képviselő-testülete, 

(székhely: 4121 Szentpéterszeg, Kossuth u. 45., képviseletében: Olajos Mihály  polgármester) 

a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 85. §-ának (1) bekezdése alapján – összhangban Hencida Községi Önkormányzat Képviselő-testületének a 3/2013. (II.14.) önkormányzati határozatában, Szentpéterszeg Községi Önkormányzat Képviselő-testületének a 15/2013. (II.14.) önkormányzati határozatában kinyilvánított szándékával - 2013. március  1-jei hatállyal határozatlan időtartamra közös önkormányzati hivatalt hoznak létre.

1.1.  A közös önkormányzati hivatal hivatalos elnevezése 
A közös önkormányzati hivatal elnevezése: Hencidai Közös Önkormányzati Hivatal

1.2. A közös önkormányzati hivatal székhelye és telephelye

1.2.1. A közös önkormányzati hivatal székhelye: 4123 Hencida, Kossuth tér 1

1.2.2. A közös önkormányzati hivatal telephelyei:

· Szentpéterszegi Kirendeltsége 4121 Szentpéterszeg, Kossuth u. 45. 

1.2.3. A szentpéterszegi  telephely közvetlenül  Dr. Juhász Marica jegyző, a  székhely település közvetlenül Dr. Barcsai Sándor  aljegyző vezetése alatt áll.

2. A megállapodás létrehozásának, módosításának, megszüntetésének módja 
2.1 
A megállapodás létrehozása:

2.1.1 A megállapodás létrehozásáról az érintett képviselő-testületek együttes ülésen, minősített többséggel hozott határozattal döntenek. A döntés az egyes képviselő-testületek át nem ruházható hatáskörébe tartozik.

2.1.2 A megállapodás jövőbeli, további működtetéséről az általános önkormányzati választások napját követő hatvan napon belül állapodhatnak meg az érintett képviselő-testületek minősített többséggel hozott döntéssel. A hatékony együttműködés érdekében elvárt, hogy amennyiben a működtetést a Képviselő-testületek folytatni kívánják, az erről szóló megerősítő döntést mielőbb közöljék a másik önkormányzattal, hogy a jogszabályban foglalt 60 napos határidőben a megállapodások megkötésre kerülhessenek.  
2.2 A megállapodás módosítása: 

2.2.1 A megállapodás módosítását kezdeményezheti bármely képviselő-testület.

2.2.2 A megállapodás módosításának minősülő felmondásra csak az általános önkormányzati választások napját követő hatvan napon belül van lehetőség. A felmondás egyoldalú írásbeli jognyilatkozat, melyhez nem szükséges a megállapodást megkötő társult önkormányzat hozzájárulása. A felmondás a döntésnek az érintett önkormányzattal történő közlést követő 15. napon hatályosul. A felmondásról szóló döntést legkésőbb az általános önkormányzati választások napját követő 40. napig kell közölni.

2.2.3. A döntés közlésének napja az a nap, melyen az érintett önkormányzattal írásban közölték azt.  

2.3 A megállapodás megszüntetése

2.3.1
A megállapodás megszüntetéséről közös megegyezéssel az érintett képviselő-testületek az általános önkormányzati választások napját követő hatvan napon belül állapodhatnak meg. Az ennek kezdeményezéséről szóló határozatban (illetőleg az annak mellékletét képező közös megegyezést rögzítő megállapodás-tervezetben) foglaltakat a megállapodást megkötő önkormányzatok képviselő-testületei a határozatról készült jegyzőkönyvi kivonat kézhezvételét követő tizenöt napon belül meg kell, hogy tárgyalják. 

2.3.2 
A megszüntető döntés meghozatalára egyebekben a 2.1.1 pontban meghatározott szabályok irányadók azzal, hogy a döntéshez nem szükséges együttes ülés tartása, a döntéseket külön ülésen is meg lehet hozni.

2.3.3 A megállapodás megszüntetése esetén gondoskodni kell a jelen megállapodás szerinti pénzügyi és vagyoni elszámolásról. A közös Hivatal vagyongyarapodását a jelen megállapodás megszűnése esetén a vagyongyarapodáshoz történő hozzájárulás arányában – pályázat esetében a vállalt saját erő arányában, - kell megosztani. Ha ez nem állapítható meg, a vagyont - az általános önkormányzati választások évének január 1-jei - lakosságszáma arányában kell megosztani. 
3. A közös önkormányzati hivatal szervezeti kérdései
3.1. A közös önkormányzati hivatal irányítása

3.1.1
A Hivatal tekintetében az irányító szervet az államháztartásról szóló 2011. évi CXCV. törvény 9. §-a alapján megillető jogok és kötelezettségek Hencida Községi Önkormányzat Képviselő-testületét illetik meg illetve terhelik – az alábbi pontokban részletezett kiegészítésekkel.

3.1.2 A jelen megállapodást megkötő önkormányzatok képviselő-testületei a Hivatal bevételeiről, kiadásairól, engedélyezett létszámáráról – a költségvetési rendeletüket tárgyaló képviselő-testületi ülés előtt – együttes testületi ülésen döntenek. 

3.1.3
A Hivatal, mint önállóan gazdálkodó és működő költségvetési szerv éves költségvetése Hencida Községi Önkormányzat költségvetésének részét képezi, melyet a jelen megállapodásban rögzített, a Hivatal működési költségek viselésének arányára és teljesítésének feltételeire vonatkozó rendelkezések figyelembe vételével készül.

3.1.4 A jelen megállapodást megkötő önkormányzatok képviselő-testületei a Hivatal éves költségvetési szakmai beszámolójáról – a költségvetési zárszámadásukat tárgyaló képviselő-testületi ülés előtt – együttes testületi ülésen döntenek. 

3.1.5 A Társuló községeket megillető további jogosultságok:
· a jegyző kinevezése során a polgármesterek jogkörét a Mötv. 83. § b) pontja biztosítja,

· az adott település polgármesterének egyetértése szükséges az adott településen működő kirendeltség köztisztviselője, alkalmazottja kinevezéséhez, bérezéséhez, vezetői megbízásához, vezetői megbízásának visszavonásához és jutalmazásához
· a Hivatal szabályzatainak irányító szerv általi elfogadása előtt a társult település polgármesterét véleményezési jog illeti.
3.2. A közös önkormányzati hivatal vezetése: a jegyző és az aljegyző

3.2.1. A közös önkormányzati hivatalt a jegyző vezeti.  A jegyzőt az aljegyző helyettesíti.

3.2.2. A jegyző és az aljegyző felett a polgármesterek a Mötv. 83. §-ának b) pontja szerint gyakorolják a munkáltatói jogokat, azzal, hogy a jegyző felett az egyéb munkáltatói jogokat (Mötv. 19. § b) pont) Hencida Község Polgármestere, az aljegyző felett az egyéb munkáltatói jogokat a jegyző gyakorolja. A munkáltatói jogok gyakorlása a polgármesterek részvételével tartott tanácskozás (Polgármesterek Tanácsa) alkalmával történik, amelyről – feltüntetve a szavazati arányokat – jegyzőkönyv készül. A Polgármesterek Tanácsát Hencida Község Polgármestere hívja össze, és gondoskodik a jegyzőkönyv elkészítéséről. 

3.2.3. A jegyző és az aljegyző távolléte vagy akadályoztatása esetén a testületek ülésein való részvétel a munkaköri leírásukban rögzített helyettesítési rend szerint történik.

3.2.4. A jegyző évente egy alkalommal valamennyi képviselő-testület előtt – a 3.1.4 pont szerint – beszámol a közös önkormányzati hivatal működéséről. 

3.3. A közös önkormányzati hivatal felépítése

3.4.1. A közös önkormányzati hivatal egységes, szakmai szervezeti egységekre nem tagolódik.

3.4.2. A közös önkormányzati hivatal Szentpéterszeg Községben állandó kirendeltséget működtet, melynek munkarendje megegyezik a közös önkormányzati hivatal munkarendjével.

3.4. A közös önkormányzati hivatal munkarendje:

a) Munkarend: A székhely és Szentpéterszeg településen 
Hétfőtől csütörtökig 7:30-16 óra, pénteken 7:30-13:30.
4.A közös önkormányzati hivatal költségvetéséhez való hozzájárulás, valamint a közös önkormányzati hivatal vagyoni viszonyai 

4.1. A közös önkormányzati hivatal költségvetéséhez való hozzájárulás
4.1.1. A közös önkormányzati hivatal működési költségét (személyi juttatások és járulékaik, a hivatali feladatellátásra használt helyiségek dologi kiadásai) az állam - az adott évi központi költségvetésről szóló törvényben meghatározott mértékben - finanszírozza, amelyet a székhelytelepülés részére, e célra elkülönített számlájára folyósít, mely összeget a két település 50-50 %-ban osztja föl egymás között.

4.1.2 A jegyző foglalkoztatásának költsége Szentpéterszeg Község Önkormányzatát az aljegyző foglalkoztatásának költsége Hencida Községi Önkormányzatát terheli 

4.1.3 A normatívával nem fedezett, kirendeltség szerint elkülöníthető költségekhez az önkormányzatok saját bevételeik terhére járulnak hozzá.

4.1.4 Felek megállapodnak, hogy minden hónap 15-ig elszámolnak az előző havi hozzájárulásokkal. Hencida Községi Önkormányzat e határidőig az elszámolást írásban eljuttatja Társult község önkormányzata részére. Felek kötelezik magukat, hogy ezen elszámolás alapján a pénzügyi rendezés az elszámolás kézhezvételétől számított 15 napon belül  megtörténik. 

4.1.5 A fizetési kötelezettségek késedelmes teljesítése esetén az adós önkormányzat – a jegybanki alapkamat kétszeresének megfelelő – késedelmi kamattal növelt összeget tartozik megfizetni. A jogosult Község Polgármestere a nem teljesítő önkormányzatot felszólítja a 15 napon belüli teljesítésre, a felszólítás eredménytelensége esetén a felszólítási határidő lejárati napján jogosult inkasszó benyújtására a nem teljesítő önkormányzattal szemben.

4.2 A közös önkormányzati hivatal vagyoni viszonyai

Ingatlanok használatba adása

4.2.1 A székhelyen és telephelyen a közös önkormányzati hivatali feladatok ellátására használt ingatlanok, ingóságok a közös önkormányzati hivatalt fenntartó önkormányzat tulajdonában maradnak, melyeket térítésmentesen a közös önkormányzati hivatal használatába adnak.  Az ingatlanok beruházási és felújítási kötelezettségéről a tulajdonos önkormányzat saját forrásai terhére gondoskodik.  

4.2.2 Az ingatlanok esetében a tulajdonos  önkormányzat viseli az ingatlan fenntartásával, üzemeltetésével, karbantartásával kapcsolatos költségeket. Ezek közé tartoznak különösen a közüzemi szolgáltatások díjai, az ingatlan rendeltetésszerű használatából eredő, illetve a közös önkormányzati hivatal foglalkoztatottai által okozott kisebb hibák javítása. 

5. Záró és átmeneti rendelkezések

5.1. Felek a vitás kérdés bírói útra terelését megelőzően legalább egy alkalommal kötelesek egyeztetni. 

5.2. Jelen megállapodás a megállapodást megkötő önkormányzatok képviselő-testülete általi elfogadását és azok polgármestereinek aláírását követően, 2013. március 1. napján lép hatályba.

5.3. A képviselő-testületek megállapodnak abban, hogy amennyiben a jelen megállapodás tartalmát érintő jogszabályok olyan érdemi változásokat tartalmaznak, melyek a közös hivatal jelenlegi szabályozás mentén való működőképességét, szabályosságát vagy méltányosságát megkérdőjelezik, akkor a felek a megállapodást haladéktalanul felülvizsgálják. 

5.4. Jelen megállapodást annak elolvasását, tartalmának megismerését és megértését követően az önkormányzatok képviselő-testületei képviseletében eljáró polgármesterek a képviselt önkormányzat akaratával mindenben megegyezően, annak nevében helybenhagyólag, saját kezű aláírással látják el.


Hencida 2013, február 14.
Szentpéterszeg, 2013. február 14.


Szémán László
Olajos Mihály


polgármester
polgármester



Hencida Község Önkormányzat
Szentpéterszeg Községi Önkormányzat


záradék:

Jelen Társulási Megállapodást  

Hencida Község Önkormányzat Képviselő-testülete 3/2013. (II.14.) önkormányzati határozatával,

Szentpéterszeg Községi Önkormányzat Képviselő-testülete 15/2013. (II.14.) önkormányzati határozatával fogadta el.
Határidő: 2013. 03. 01.

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha jóváhagyják a Hencidai Közös Önkormányzati Hivatal alapító okiratát.

A Képviselő-testület 4 igen szavazattal 2 tartózkodással (Balogh Gyula, Kovács Imre) a következő határozatot hozta. 

16/2013. (II. 14.)Önk. számú

HATÁROZAT

Szentpéterszeg   Község Önkormányzat Képviselő-testülete úgy határozott, hogy a Hencidai Közös Önkormányzati Hivatal  okiratának szövegét az alábbiak szerint hagyja jóvá:  

Alapító okirat

Hencida Községi Önkormányzat Képviselő-testülete és Szentpéterszeg Községi Önkormányzat Képviselőt-testülete  az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtására kiadott 368/2011. (XII. 31.) Korm. rendelet 5. § (1)-(2) bekezdésében foglalt tartalmi követelményeknek megfelelően az alábbi alapító okiratot adják ki:

1. A költségvetési szerv:


Megnevezése: Hencidai Közös Önkormányzati Hivatal


Székhelye: 4123 Hencida, Kossuth tér 1.

2. Kirendeltség, telephelye(i):


Kirendeltség neve: Hencidai Közös Önkormányzati Hivatal 



        Szentpéterszegi Kirendeltsége


Kirendeltség címe: 4121 Szentpéterszeg, Kossuth u. 45.
3. Közfeladata:  

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 84. § (1) bekezdése alapján a közös hivatal ellátja az önkormányzatok működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában. 
4.Alaptevékenysége: 
A közös hivatal ellátja a Mötv.-ben és a vonatkozó egyéb jogszabályokban a számára meghatározott feladatokat <Hencida, Szentpéterszeg> települések vonatkozásában. A közös hivatal feladatait részletesen a társult települések önkormányzatai által jóváhagyott, a közös hivatal működtetésére és fenntartására létrejött megállapodás tartalmazza. 
5. Államháztartási szakágazati besorolása: 
841105 Helyi önkormányzatok, valamint többcélú kistérségi társulások igazgatási tevékenysége 
Az alaptevékenységek szakfeladatrend szerinti besorolása: 
841114 Országgyűlési képviselőválasztáshoz kapcsolódó tevékenységek 

841115 Önkormányzati képviselőválasztáshoz kapcsolódó tevékenységek 

841116 Országos és helyi nemzetiségi önkormányzati választásokhoz kapcsolódó tevékenységek 

841117 Európai parlamenti képviselőválasztáshoz kapcsolódó tevékenységek 

841118 Országos és helyi népszavazáshoz kapcsolódó tevékenységek 

841126 Önkormányzatok általános végrehajtó igazgatási tevékenysége 

841127 Helyi nemzetiségi önkormányzatok igazgatási tevékenysége 
841133 Adó, illeték kiszabása, beszedése, adóellenőrzés 
841173 Statisztikai tevékenység 
                                                                                                                                                                                                                                                                 6. Illetékessége, működési köre
Hencida község, Szentpéterszeg község közigazgatási területe. 

7. Irányító szerv neve, székhelye:
Hencida Községi Önkormányzat Képviselő-testülete 
4123 Hencida, Kossuth tér 1.

8. Alapítói jogokat gyakorló  szerv(ek) neve, székhelye:

Hencida Községi Önkormányzat Képviselő-testület

4123 Hencida, Kossuth tér 1

Szentpéterszeg Községi Önkormányzat Képviselő-testülete

4121 Szentpéterszeg, Kossuth u. 45.

9. Gazdálkodási besorolása: Önállóan működő és gazdálkodó költségvetési szerv 

10. Vezetőjének megbízási rendje: 
A jegyző kinevezése a Magyarország helyi önkormányzatairól szóló 2011. évi CLXXXIX. törvény, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően történik. 

11. Foglalkoztatottjaira vonatkozó foglalkoztatási jogviszony(ok) megjelölése:

 A közszolgálati tisztviselőkről szóló 2011. évi CXCIX. törvény alapján közszolgálati tisztviselő. 

12. Jogelőd megnevezése: 

Hencida Községi Önkormányzat Polgármesteri Hivatala

4123 Hencida, Kossuth tér 1.

13. A feladat ellátását szolgáló vagyon: 

A feladat ellátását szolgáló vagyon (4123 Hencida, Kossuth tér 1. hrsz:245/1, 4121 Szentpéterszeg, Kossuth u. 45. hrsz. 74) az alapítói jogokkal rendelkező szervek tulajdona, amely továbbra is az alapítói jogokkal rendelkező szervek tulajdona marad, a Hencidai Közös Önkormányzati Hivatal részére ingyenesen rendelkezésre bocsátja.

14. Záradék

Jelen alapító okiratot

Hencida Községi Önkormányzat Képviselő-testülete a  4/2013. (II.14.) sz. határozatával,

Szentpéterszeg Községi Önkormányzat Képviselő-testülete a 16./2013. (II.14.)  sz. határozatával hagyta jóvá, 2013. március 01-jei hatállyal. 

Hencida, 2013. február  14.

    
  Szémán László





Olajos Mihály

     
   polgármester





polgármester
Határidő: azonnal

Felelős: Olajos Mihály polgármester 

4. napirendi pont: A települési szilárd hulladékkal kapcsolatos hulladékkezelési közszolgáltatásról szóló  5 /2007. / VI.19./ sz. rendeletének módosítása
Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha jóváhagyják a rendelet módosítást. 

A Képviselő-testület 7 igen  szavazattal a következő rendeletet alkotta. 

Szentpéterszeg Községi  Önkormányzat

Képviselő-testületének 

1/2013. (II.14.) rendelete 

A települési szilárd hulladékkal kapcsolatos hulladékkezelési közszolgáltatásról szóló  5 /2007. / VI.19./ sz. rendeletének módosításáról 
Szentpéterszeg Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában kapott felhatalmazás,  az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1.§

A rendelet 15 § (1), (9), (10), (11)  bekezdése hatályát veszti.  

2.§.

A rendelet 16. §-a hatályát veszti.

3. §.

A rendelet 2. számú melléklete hatályát veszti 

4.§
 A rendelet a kihirdetés napján kép hatályba, a rendelet kihirdetéséről a jegyző gondoskodik. 

Szentpéterszeg, 2013. február 14.

           Olajos Mihály  
   Dr. Juhász Marica

  
polgármester 
           jegyző

A rendelet kihirdetve: 2013.02. 15. 








Dr. Juhász Marica

     


   jegyző

5. napirendi pont: Közterületnév változásokról való döntés a 2012. évi CLXVII. törvény 4.§ alapján

Olajos Mihály: Kérem a javaslatokat.

Kovács Imre: A IV. Károly utca helyett javasom az István Király utcát

Tornyi Lajos: A IV. Károly utca helyett javaslom a Fekete Borbála utcát.

Bereczkiné Balogh Erika: A IV. Károly utca helyett javaslom az Orbán Balázs utcát 

Olajos Mihály: Az írásos előterjesztés mindenki megkapta. A  Kérem a testület tagjait, kézfelnyújtással jelezzék, ha egyetértenek azzal, hogy az írásos előterjesztésben lévő IV. Károly utca, helyett Fekete Borbála utca legyen a Vöröshadsereg utca, a másik két utca pedig az előterjesztés szerint kerüljön elfogadásra.
A Képviselő-testület 7 igen szavazattal a következő határozatot hozta.

17/2013. (II. 14.)Önk. számú

HATÁROZAT

Szentpéterszeg Község Önkormányzatának Képviselő-testülete megtárgyalta a „Közterületnév változásokról valódöntés a 2012. évi CLXVII. törvény 4.§ alapján” című előterjesztést és az alábbi határozatot hozta:
1. A Képviselő-testület a 2012. évi CLXVII. törvény 4.§ alapján jelen határozatával akként dönt, hogy 2013. február 15. napjával

1.1 a  508/2/3/4 hrsz-ú Vöröshadsereg utca elnevezés megszüntetésre kerül

az új utcanév: Fekete Borbála  utca elnevezésre módosul,
1.2 a 278 hrsz-ú,  Lenin utca elnevezés megszüntetésre kerül,
az új utca név: Jókai  Mór utca elnevezésre módosul,
1.3 a 435 hrsz-ú  Ságvári Endre  utca elnevezés megszüntetésre kerül

az új utcanév Deák Ferenc utca elnevezésre módosul.
2. Az elnevezésekről névtáblát kell készíteni, és azokat a közterületre ki kell helyezni.

3. A változásokat a rendezési terveken és az informatikai adatbázisban át kell vezetni.
Felelős: Olajos Mihály  polgármester

Határidő: 2013. február 15.

A döntésről értesül: Főépítész, Műszaki O./Ép.hat., Okmányiroda, 
Egyebek: 

Olajos Mihály: Kérem a testület tagjait kézfelnyújtással jelezzék, ha jóváhagyják a KEOP-5.5.0/A Az épületenergetikai fejlesztések és közvilágítás energiatakarékos átalakítása pályázati kiírásra – A szentpéterszegi Általános Iskola épületének energetikai korszerűsítése című pályázat benyújtását. 
A Képviselő-testület 7 igen szavazattal a következő határozatot hozta.

18/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy  pályázatot kíván benyújtani a KEOP-5.5.0/A Az épületenergetikai fejlesztések és közvilágítás energiatakarékos átalakítása pályázati kiírásra – A szentpéterszegi Általános Iskola épületének energetikai korszerűsítése címen az alábbi megvalósítási helyszíneken:

· Általános Iskola Szentpéterszeg, Kossuth u. 36.  87/2 hrsz

A teljes beruházás költségei 

	megvalósulási helyszín
	nettó költség
	bruttó költség
	Saját erő egyéb forrásból 

/bruttó/
	KEOP forrás

/bruttó/

	Általános Iskola
	61 040 687 Ft


	77 521 673 Ft
	11 628 251  
	65 893 422

	összesen: 
	61 040 687 Ft


	77 521 673 Ft
	11 628 251  
	65 893 422


Szentpéterszeg Község Önkormányzat Képviselő-testület kötelezettséget vállal arra vonatkozóan, hogy a KEOP forrásból nyújtott támogatás elnyerése esetén az önkormányzati sajátforrás összegét a költségvetésében elkülöníti. A Képviselő-testület felhatalmazza Olajos Mihály polgármester, a pályázat elkészíttetésére és aláírására. 
Határidő: azonnal

Felelős: Olajos Mihály polgármester

Olajos Mihály  Kérem a testület tagjait kézfelnyújtással jelezzék, ha jóváhagyják a KEOP 2012-4.10.0/A - Napelemes rendszer kialakítása Szentpéterszegen a Faluház és Könyvtár épületében  című pályázat benyújtását. 
A Képviselő-testület 7 igen szavazattal a következő határozatot hozta.

19/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy  pályázatot kíván benyújtani a KEOP 2012-4.10.0/A - Napelemes rendszer kialakítása Szentpéterszegen a Faluház és Könyvtár épületén pályázati kiírásra  alábbi megvalósítási helyszíneken:
· Faluház és Könyvtár Szentpéterszeg, Vöröshadsereg u. 9. 411 hrsz

A teljes beruházás költségei 

	teljes beruházási költség  a pályázattal megegyezően
	támogatás szempontjából elismerhető bekerülési költségét (elszámolható költségét) a pályázattal megegyezően
	Az önkormányzati saját erő számszerű összegét és forrásait (saját forrás, hitel, egyéb) a pályázattal megegyezően
	A KEOP forrásból származó támogatás igényelt összegét a pályázattal megegyezően

	5.661.660.- Ft
	5.661.660.- Ft
	849.249.- Ft
	4.812.411.- Ft


Szentpéterszeg Község Önkormányzat Képviselő-testület kötelezettséget vállal arra vonatkozóan, hogy a KEOP forrásból nyújtott támogatás elnyerése esetén az önkormányzati sajátforrás összegét a költségvetésében elkülöníti. 

A Képviselő-testület felhatalmazza Olajos Mihály polgármester, a pályázat elkészíttetésére és aláírására. 
Határidő: azonnal

Felelős: Olajos Mihály polgármester
Olajos Mihály  Kérem a testület tagjait kézfelnyújtással jelezzék, ha jóváhagyják a KEOP 2012-4.10.0/A - Napelemes rendszer kialakítása Szentpéterszegen az Óvoda épületén  című pályázat benyújtását. 

A Képviselő-testület 7 igen szavazattal a következő határozatot hozta.

20/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy  pályázatot kíván benyújtani a KEOP 2012-4.10.0/A - Napelemes rendszer kialakítása Szentpéterszegen az Óvoda épületén pályázati kiírásra  alábbi megvalósítási helyszínen:
· 4121 Szentpéterszeg, Kossuth u. 45/1. 74 hrsz

A teljes beruházás költségei 

	teljes beruházási költség  a pályázattal megegyezően
	támogatás szempontjából elismerhető bekerülési költségét (elszámolható költségét) a pályázattal megegyezően
	Az önkormányzati saját erő számszerű összegét és forrásait (saját forrás, hitel, egyéb) a pályázattal megegyezően
	A KEOP forrásból származó támogatás igényelt összegét a pályázattal megegyezően

	16.319.500.- Ft
	16.319.500.- Ft
	2.447.925.- Ft
	13.871.575.- Ft


Szentpéterszeg Község Önkormányzat Képviselő-testület kötelezettséget vállal arra vonatkozóan, hogy a KEOP forrásból nyújtott támogatás elnyerése esetén az önkormányzati sajátforrás összegét a költségvetésében elkülöníti. 

A Képviselő-testület felhatalmazza Olajos Mihály polgármester, a pályázat elkészíttetésére és aláírására. 
Határidő: azonnal

Felelős: Olajos Mihály polgármester

Olajos Mihály: Kérem a testület tagjait, kézfelnyújtással jelezzék, ha elfogadják, hogy   feladat ellátási szerződést köt az önkormányzat  a Gondoskodó Figyelem Oktatási –  Szociális Szolgáltató Központtal 2013. 03. 01. nappal. Ezzel egyidejűleg hatályát veszti  a Baptista Szeretetszolgálat Egyházzal 2011. december 30-án kötött feladat ellátási szerződés.

Felhatalmazza a polgármestert a feladat ellátási szerződés aláírására.

A Képviselő-testület 7 igen szavazattal a következő határozatot hozta.

21/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy új  feladat ellátási szerződést köt  a Gondoskodó Figyelem Oktatási –  Szociális Szolgáltató Központtal 2013. 03. 01. nappal. Ezzel egyidejűleg hatályát veszti  a Baptista Szeretetszolgálat Egyházzal 2011. december 30-án kötött feladat ellátási szerződés.

Felhatalmazza a polgármestert a feladat ellátási szerződés aláírására.

Határidő: azonnal 

 Felelős: Olajos Mihály polgármester

Olajos Mihály: Kérem a testült tagjait, kézfelnyújtással jelezzék, ha Szentpéterszeg községi Önkormányzat meg kívánja vásárolni   Rácz Gyula tulajdonában lévő  Szentpéterszeg, Petőfi u. 15. szám alatt lévő ingatlant 4.2 millió Ft értékben.
A Képviselő-testület 7 nem szavazattal a következő határozatot hozta.

22/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy nem kívánja megvásárolni a Rácz Gyula tulajdonában lévő Szentpéterszeg, Petőfi u. 15. szám alatt lévő ingatlant 4,2 millió forint értékben.
Határidő: azonnal

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha jóváhagyják, hogy a Fekete Borbála Általános Iskola felvételi körzete Esztár, Gáborján és Szentpéterszeg települések közigazgatási területén legyen.

A Képviselő-testület 1 igen (Olajos Mihály) 6 nem szavazattal a következő határozatott hozta.

23/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testülete azt kéri, hogy a Fekete Borbála Általános Iskola felvételi körzetét csak  Szentpéterszeg település közigazgatási területére állapítaná meg a  Hajdú –Bihar Megyei Kormányhivatal.
Határidő: azonnal

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha jóváhagyják, hogy a Csere-erdő Általános Iskola felvételi körzete Esztár, Gáborján és Szentpéterszeg települések közigazgatási területén  legyen megállapítva. 
A Képviselő-testület 7 igen szavazattal a következő határozatott hozta.

24/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy a Csere-erdő Általános Iskola felvételi körzetének megállapításával egyetért.
Határidő: azonnal

Felelős: Olajos Mihály polgármester 

Olajos Mihály: Kérem a testület tagjait kézfelnyújtással jelezzék, ha jóváhagyják, hogy a HB-i Önkormányzatok Vízmű Zrt 2013. 02. 28-i  közgyűlésén  az alábbiak szerint képviseljem az Önkormányzatot. 
A Képviselő-testület 7 igen szavazattal a következő határozatot hozta. 

25/2013. (II. 14.)Önk. számú

HATÁROZAT

Szentpéterszeg Községi Önkormányzata, mint a Hajdú- Bihari Önkormányzatok Vízmű Zártkörűen Működő Részvénytársaság részvényese a  részvénytársaság 2013. február 28. napjára összehívott  közgyűlés napirendjével összefüggésben: 

- Az Igazgatóság által javasolt eszközök besorolását elfogadja, amely az alábbiak szerint történik: 

- rendszer-független 

- rendszerfüggő, 

- működtető kategória. 

-Az Igazgatóság javaslata alapján elfogadja és határozatban dönt arról, hogy a rendszerfüggetlen eszközök besorolását elfogadja. Ezek alapján rendszerfüggetlen eszköznek minősülnek: 

- szivattyúk és tartozékaik, 

- szennyvízkeverők és tartozékaik, 

- fogyasztásmérő berendezés, 

- azok az irányítástechnikai rendszerek, amelyek igen gyors technológiai elavulása ezt indokolja, ilyenek különösen a folyamatirányító berendezések és tartozékaik. 

-Határozatban dönt arról, hogy a víziközmű vagyonba tartozó rendszerfüggetlen eszközök nem maradnak a Hajdú-Bihari Önkormányzatok Vízmű Zrt. tulajdonában. 

- Határozatban dönt arról, hogy a társaság Igazgatósága által a 2012. december 13-ai Közgyűlésre már előterjesztett 5. számú melléklet szövegét azzal a módosítással fogadja el a megkötött és érvényben levő üzemeltetési szerződés elválaszthatatlan részeként, hogy a mellékletből az utolsó két bekezdés törlésre kerül. 

- A Hajdú-Bihari Önkormányzatok Vízmű Zrt. (Cg. 09-10-00013) részvénytársaság Alapszabályát 2013. február 28. napi hatállyal a következők szerint módosítja: 

Az Alapszabály 11.1. q) pontjának módosítását nem támogatja 

Az Alapszabály 11.4. pontjának második bekezdése az alábbiak szerint módosul: 

Ha a közgyűlés nem határozatképes, a nem határozatképes közgyűlés és a megismételt közgyűlés időpontja között legalább egy (1) órának el kell telnie. A megismételt közgyűlés az eredeti napirendi pontok szerinti ügyekben a megjelentek számára tekintet nélkül határozatképes. A megismételt közgyűlés helyét és idejét az eredeti közgyűlésre szóló meghívónak tartalmaznia kell. 
Az Alapszabály 12.1. pontjának felsorolása kibővül egy új felsorolási elemmel: nem támogatja
- A Hajdú-Bihari Önkormányzatok Vízmű Zrt-nek a Balmazújváros Város Önkormányzatával szemben támasztott jogorvoslati lehetőségeiről szóló jogi értékelést megtárgyalta, az abban foglaltak alapján - mivel a jogorvoslatnak nincsenek meg a törvényi feltételei - a Balmazújváros Város Önkormányzatával szembeni jogvitát lezártnak tekinti.

A Hajdú-Bihari Önkormányzatok Vízmű Zrt.  2013. évi előzetes pénzügyi terv „B” változatát határozatban elfogadja, és felhatalmazza az Igazgatóságot az intézkedési tervben meghatározott intézkedési terv végrehajtására. 

- A Hajdú-Bihari Önkormányzatok Vízmű Zrt. határozatban dönt a 2013. évi előzetes pénzügyi tervhez kapcsolódóan, a települési víziközmű vagyontárgyak használatáért fizetendő 2013. évi bérleti díj 2014. évben történő halasztott megfizetéséről. 

- A Hajdú-Bihari Önkormányzatok Vízmű Zrt. (Cg. 09-10-000135)  a részvénytársaság Alapszabályát 2013. február 28. napi hatállyal a következők szerint módosítja: 

Az Alapszabály 12.2. pontjának első bekezdésének módosítását nem támogatja  
Az Alapszabály 12.3. pontjának harmadik (utolsó) bekezdése az alábbiak szerint változik meg (a változás dőlt betűvel került kiemelésre): 

"Az Igazgatóság szükség szerint, de legalább háromhavonta ülésezik. Az ülésen az igazgatósági tagok csak személyesen vehetnek részt, meghatalmazottal nem képviseltethetik magukat. Az Igazgatóság határozatképes, ha tagjainak legalább 2/3-a, de legalább 3 fő jelen van az ülésen. 

Az Igazgatóság a határozatait egyszerű szótöbbséggel hozza." 

- Az új részvényesek időközi belépésére figyelemmel - a Hajdú-Bihari Önkormányzatok Vízmű Zrt. tisztségviselőinek választására vonatkozó Szabályzat 1. sz. mellékletét a mellékelt okiratban foglaltaknak megfelelően, 2013. február 28. napjától kezdődő hatállyal módosítja. 

- Az Igazgatóság 2 új tagjának megválasztása érdekében Jelölőbizottság felállításáról dönt, amelynek tagjai - a tisztségviselők választására vonatkozó Szabályzatban foglalt területi elv alapul vételével 

 A  tagokból létrejövő Jelölőbizottság hatásköre 1 (egy) választásra szól; a sikeres választást követően az Igazgatóság új tagjának/tagjainak jelölésére megválasztott Jelölőbizottság megszűnik.

Meghatalmazza a 2013. február 28. napján tartandó Zrt. közgyűlésén szavazásra Olajos Mihály polgármestert, hogy a határozati javaslatokról történő döntési eljárásban a fentieknek megfelelően járjon el.

Határidő: 2013. február 28.

Felelős Olajos Mihály polgármester

Olajos Mihály: Kérem a testület tagjait kézfelnyújtással jelezzék, ha egyetértenek azzal,  hogy a Településrendezési tervben az ipari gazdasági területet határát toljuk ki a zártkertek végéig. 
A Képviselő-testület  3 igen, 3 nem ( Balogh Gyula, Harasztosi Gyula, Kovács Imre) szavazattal 1 tartózkodással ( Bereczkiné Balog Erika) a következő határozatot hozta. 

26/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület nem kívánja módosítani a Településrendezési tervet. 
Határidő: azonnal

Felelős: Olajos Mihály polgármester

Olajos Mihály: Kérem a testület tagjait kézfelnyújtással jelezzék, ha jóváhagyják, hogy a Bihari Önkormányzatok Falugondnoksága  Nonprofit Kft  200 e Ft névértékű üzletrészét  eladja 5000.-5000.- Ft értékben, és a Nonprofit Kft vállalja, hogy 200 e Ft értékben szolgáltatást végez térítésmentesen az önkormányzat intézményeiben. 
A Képviselő-testület 6 igen, 1 nem (Balogh Gyula) szavazattal a következő határozatot hozta. 

27/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület, úgy határozott, hogy a Bihari Önkormányzatok Falugondnoksága Nonprofit Kft   200 e Ft névértékű üzletrészét eladja Hencida Községi Önkormányzatának, ill.  Gáborján Községi Önkormányzatának 5.000-5.000 Ft értékben, valamint a Bihari Önkormányzatok Falugondnoksága Nonprofit Kft vállalja, hogy az önkormányzati fenntartású intézményeiben 200 e Ft. értékben  térítésmentesen szolgáltatást végez. 
Határidő: azonnal

Felelős: Olajos Mihály polgármester

Olajos Mihály: Kérem a testült tagjait kézfelnyújtással jelezzék, ha elfogadják Fábiánné Bedő Erzsébet ajándékozás jogcímen történő felajánlását. 

A Képviselő-testület 7 igen  szavazattal a következő határozatot hozta. 

28/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy elfogadja Fábiánné Bedő Erzsébet (9024 Győr, Örkény u. 9 V/15) tulajdonában lévő Szentpéterszeg 0151/35 hrsz-ú (166/2318  arányban), valamint a Szentpéterszeg 0129/10 hrsz-ú (152/43956 arányban) ingatlanok tulajdonrészét ajándékozás jogcímen. 
Határidő: azonnal

Felelős: Olajos Mihály polgármester

Olajos Mihály: Kérem a testült tagjait kézfelnyújtással jelezzék, ha elfogadják  Bedő Ferenc ajándékozás jogcímen történő felajánlását. 

A Képviselő-testület 7 igen  szavazattal a következő határozatot hozta. 

29/2013. (II. 14.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy elfogadja Bedő Ferenc (9023 Győr, Földes G. u. 33/A Fsz/1.) tulajdonában  lévő Szentpéterszeg  0151/35 hrsz-ú (166/2318 arányba) , valamint a Szentpéterszeg 0129/10 hrsz-ú (152/43956 arányban) ingatlanok tulajdonrészét ajándékozás jogcímen. 

Határidő: azonnal

Felelős: Olajos Mihály polgármester

Olajos Mihály: Több megbeszélni való nem lévén az ülést bezárom

K.m.f




Olajos Mihály



Dr. Juhász Marica




Polgármester

